Delémont
Store norske leksikon,Geografi,Verdens geografi,Europa,Sveits’ geografi
Delémont er en by i Sveits, hovedstad i kanton Jura, ved Sorne, sideelv til Birs og Rhinen, 430 meter over havet. Byen har 12 566 innbyggere (2020), 30 500 med forsteder (agglomerasjonen Delémont 2019).
Byen har en betydelig ur- og instrumentindustri, og videre jern- og metallindustri, blant annet produksjon av de verdenskjente Wenger- og Victorinox-knivene. Den vakre gamlebyen med biskopspalasset (1721) og flere gamle kirker ligger på en høyde over Sorne.Delémont vokste frem som markedsplass på 700-tallet og fikk i 1289 byrettigheter av fyrstebiskopen av Basel. Etter reformasjonen i 1527 var byen sommerresidens for biskopen av Basel; byen ble lagt til kanton Bern i 1815.Delémont ble i 1979 hovedstad i den nye kantonen Jura. Les mer i Store norske leksikon Sveits Jura